KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2026. február 18-i ülésére)

TÁRGY:	BESZÁMOLÓ A VÁROS 2025. ÉVI KÖZMŰVELŐDÉSI ÉS KULTURÁLIS ÉLETÉBEN VÉGZETT TEVÉKENYSÉGRŐL

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontja alapján a kulturális szolgáltatás, a helyi közművelődési tevékenység támogatása helyben biztosítható közfeladatok körében ellátandó helyi önkormányzati feladat.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Közművelődési Törvény) 78/I. § (2) bekezdése alapján a települési önkormányzat a közösségi színtér vagy közművelődési intézmény fenntartójaként, vagy a közösségi színtér vagy közművelődési intézmény működtetésére irányuló közművelődési megállapodásban biztosítja, hogy a településen a lakosság önszerveződő közösségei megfelelő rendszerességgel és időtartamban vehessék igénybe a közösségi színtér vagy közművelődési intézmény által biztosított közművelődési alapszolgáltatásokat, és az igénybevétel idejére a jogszabályban meghatározott működési feltételek rendelkezésre álljanak.

Kiskőrös Város Önkormányzata - Kiskőrös Város Önkormányzata Képviselő- testületének a közművelődésről szóló 12/2021. (X.21.) önkormányzati rendelete 4. § (1) bekezdése alapján –a közművelődési feladatok megvalósítására közművelődési megállapodást kötött a Kunság-Média Nonprofit Kft.-vel.

A Közművelődési Törvény 79. (4) bekezdése szerint közművelődési megállapodás alapján közművelődési intézményt vagy közösségi színteret működtető jogi vagy természetes személy köteles teljesíteni a közművelődési intézményt vagy közösségi színteret fenntartó önkormányzatok számára a 78/I. § (4) bekezdésében meghatározott kötelezettségeket.

A Kunság-Média Nonprofit Kft., mint feladatellátó - a jogszabályi kötelezettség teljesítés igazolására elkészítette a határozat-tervezet mellékletét képező beszámolóját - az általa ellátott közművelődési feladatok 2025. évi teljesítéséről. 

A beszámolóban általános tájékoztatást nyújt közművelődési tevékenységéről, bemutatja a Petőfi Sándor Művelődési Központ tárgyi, fizikai adottságait, jelenlegi állapotát, valamint részletesen a helyi közművelődés helyzetét, a megvalósult programokat és az elvégzett tevékenységeket.

A fentiek alapján javaslom, hogy a Képviselő-testület a Kunság-Média Nonprofit Kft. beszámolóját a határozat-tervezet mellékletében foglaltak szerint fogadja el.

Kiskőrös, 2026. február 13.
                                                                                         			Domonyi László sk.
                                                                                           		  polgármester 

HATÁROZAT-TERVEZET

A Képviselő-testület a Kunság-Média Nonprofit Kft. beszámolóját a város 2025. évi közművelődési és kulturális életében végzett tevékenységéről a határozat-tervezet mellékletében foglaltak szerint elfogadja.

Felelős: 	polgármester
Határidő: 	azonnal

